রাতের অন্ধকারে বালি পাচার! বাঁকুড়ায় গ্রেফতার ২, আটক লরি

বাঁকুড়া: অবৈধভাবে বালি পাচার (Sand Smuggling) করতে গিয়ে পুলিশের (Police) জালে ২। পাশাপাশি আটক করে হয়েছে একটি ১৬ চাকা লরিকেও। বাঁকুড়া (Bankura) জেলার কোতলপুর থানার বাঁকুড়া-আরামবাগ বর্ডার সংলগ্ন নাকা পয়েন্ট থেকে অবৈধ বালি বোঝাই একটি ১৬ চাকা লরি আটক করে পুলিশ। পাশাপাশি গ্রেফতার (Arrested) করা হয় দু’জনকে।

পুলিশ সূত্রে জানা গিয়েছে, শুক্রবার রাতে বিষ্ণুপুর থেকে কোতুলপুর হয়ে আরামবাগের দিকে যাচ্ছিল একটি ১৬ চাকা লরি। কোতুলপুর নাকা পয়েন্টে দায়িত্বপ্রাপ্ত পুলিশ অফিসাররা বালি গাড়ির বৈধ চালান দেখতে চাইলে, বালি পরিবহনের কোনও বৈধ চালান দেখাতে পারেনি চালক।

আরও পড়ুন: আর যাওয়া হল না কুম্ভে, পথেই প্রাণ হারালেন বাংলার ৪ পুণ্যার্থী

বোইধ নথি না পেয়ে ওই গাড়িটিকে আটক করে পুলিশ। অবৈধভাবে বালি পাচার করার অভিযোগে গ্রেফতার করা হয় সত্যজিৎ চক্রবর্তী ও বিধান বেতাল নামের দুই ব্যক্তিকে। পুলিশ জানিয়েছে, ধৃতদের মধ্যে একজনের বাড়ি কাকদ্বীপ এলাকায়, অপর আরেকজনের বাড়ি সীতারামপুর বেতালপাড়ায়। আজ দুই অভিযুক্তকে বিষ্ণুপুর মহকুমা আদালতে তোলা হয় কোতুলপুর থানা পুলিশের পক্ষ থেকে।